open-index/open-wikipedia-markdown huggingface dataset:
HMS Sälen (Säl)

**HMS Sälen** (runkonumerot Sä ja Säl) oli Ruotsin laivaston Hajen-luokan sukellusvene.

## Valmistus

Alus tilattiin 1949 Malmöstä Kockums Mekaniska Verkstads AB:lta, missä köli laskettiin vuonna 1953. Se laskettiin vesille 3. lokakuuta 1955 ja liitettiin laivastoon 8. huhtikuuta 1957.

## Palvelus
Alus poistettiin palveluksesta 1. heinäkuuta 1980 ja myytiin 1984 Länsi-Saksaan.

## Lähteet
*
*

### Viitteet
Danny Jones (rugbypelaaja)

**Danny Jones** (6. maaliskuuta 1986 Halifax – 3. toukokuuta 2015 Lontoo) oli englantilaissyntyinen walesilainen rugby league -pelaaja, jonka viimeiseksi seuraksi jäi Kingstone Press League 1:n Keighley Cougars. 

## Ura
### Seurajoukkueura
Jones aloitti uransa vuonna 2003 Kingstone Press Championshipin Halifax RLFC:ssä, jota hän edusti kuusi vuotta vuoteen 2009 asti. Vuonna 2010 Jones siirtyi Kingstone Press League 1:n Keighley Cougarsiin, jota hän edusti kuolemaansa, vuoteen 2015 asti.

### Maajoukkueura
Walesin rugby league -maajoukkueessa Jones debytoi vuonna 2010. Hän oli joukkueessa mukana myös vuoden 2013 maailmancupissa, jossa hän pelasi yhdessä ottelussa tehden yhden maalin.

## Kuolema
Jones kuoli toukokuussa 2015 saatuaan sydänkohtauksen vaihtopenkillä Keighley Cougarsin ottelussa. Hänet oli aiemmin otettu kentältä pois. Jonesilla oli kuolinhetkellä viisikuukautiset kaksoset. Hänen pelinumeronsa 6 jäädytettiin Jonesin kuoleman jälkeen.

## Lähteet
Mjøndalen IF

**Mjøndalen IF** on urheiluseura Mjøndalenista, Buskerudin läänistä Norjasta. Seuran miesten jalkapallojoukkue pelaa toiseksi korkeimmalla sarjatasolla OBOS-ligaenissa kaudella 2022. Joukkue pelasi ensimmäistä kertaa sitten vuoden 1992 maan korkeimmalla sarjatasolla Eliteserienissä kaudella 2015 ja sittemmin myös kausina 2019–2021. Vegard Hansen on valmentanut joukkuetta vuodesta 2006.

Vuonna 1910 perustettu seura pelaa kotiottelunsa 4 350-paikkaisella Isachsen Stadionilla. Mjøndalen on osallistunut eurocupeihin kolmesti, pelaten Cardiff Cityä, Bayern Müncheniä sekä Werder Bremeniä vastaan.

Mjøndalen IF on myös maan menestyneimpiä seuroja jääpallossa.

## Saavutukset jalkapallossa
* Norjan Cup (3): 1933, 1934, 1937
Norsk Tipping

**Norsk Tipping AS** on norjalainen rahapeliyhtiö. Vuonna 1948 perustetun yhtiön pääkonttori sijaitsee Hamarin kaupungissa.

Norjan valtio on omistanut Norsk Tippingin kokonaan vuodesta 1993 lähtien. Kuten Veikkaus Suomessa, myös Norsk Tipping jakaa tuottonsa Norjan urheilulle, liikuntaan ja kulttuuriin.

Norsk Tipping osallistuu myös Suomessa pelattavaan Vikinglottoon. Yhtiön muihin peleihin kuuluvat muun muassa Lotto, Keno, Jokeri, raaputusarpapeli Flax ja vedonlyöntipelit Tipping sekä Oddsen.

## Aiheesta muualla
* Norsk Tippingin verkkosivusto
HMS Bävern (Bäv)

**HMS Bävern** (runkonumero Bä ja Bäv) oli Ruotsin laivaston Hajen-luokan sukellusvene.

## Valmistus

Alus tilattiin 1952 Malmöstä Kockums Mekaniska Verkstads AB:lta, missä köli laskettiin 1955. Alus laskettiin vesille 3. helmikuuta 1958 ja liitettiin laivastoon 29. toukokuuta 1959.

## Palvelus
Alus poistettiin palveluksesta 1. heinäkuuta 1980 ja myytiin 1981 romutettavaksi Odenseen.

## Lähteet
*
*

### Viitteet
Miksjärvi

**Miksjärvi** on Varsinais-Suomessa Laitilan Kaivolassa oleva järvi, joka kuuluu Sirppujoen vesistön Kettujoen valuma-alueeseen.

## Maantiede
Järven pinta-ala on 2,5 hehtaaria ja se on 250 metriä pitkä ja 150 metriä leveä. Siihen laskee ympäröivältä suolta suojia. Yksi ojista on samalla järven laskuoja, joka on 5,5 kilometriä pitkä. Se yhtyy Vihonojaan, joka on Kettujoen latvahaara.

Järvellä on 700 metriä rantaviivaa ja sen ranta on pääosin avosuota, jota ympäröi kallio- ja moreenipohjainen metsämaasto. Rannalla on yksi loma-asunto, johon johtaa tie Kalannista ja Laitilasta. Ranta on mökin kohdalta ruopattu.

## Lähteet
Sotakone (Rautamies)

**Sotakone** (), oikealta nimeltään **James Rupert ”Rhodey” Rhodes**, on Marvel-kustantamon sarjakuvien supersankarihahmo. James Rhodes itse teki ensiesiintymisensä *Iron Man* -lehden numerossa 118 (tammikuu 1979) ja Sotakoneena hänet nähtiin ensi kerran vasta numerossa 282 (syyskuu 1992). Hahmon loivat David Michelinie ja Bob Layton. Len Kaminski ja Kevin Hopgood taas suunnittelivat hänen taisteluasunsa. 
Hahmo on esiintynyt myös animaatiosarjoissa *[[Rautamies (vuoden 1994 animaatiosarja)|Rautamies]]* ja *[[Iron Man: Armored Adventures]]*, animaatioelokuvassa *[[The Invincible Iron Man]]*. Terrence Howard näyttelee hahmoa vuoden 2008 elokuvassa *[[Iron Man (elokuva)|Iron Man]]*, ja Don Cheadle elokuvissa *[[Iron Man 2]]* (2010), *[[Iron Man 3]]* (2013), **' (2015), ''[[Captain America: Civil War]]'' (2016), **' (2018), *[[Captain Marvel (elokuva)|Captain Marvel]]* (2019) ja ** (2019) sekä Disney+-sarjoissa *[[The Falcon and the Winter Soldier]]* (2021) ja *[[Secret Invasion (minisarja)|Secret Invasion]]* (2023).

## Lähteet

## Aiheesta muualla
* Marvel-kustantamon kotisivujen osuus Sotakoneesta
Magne Havnå

**Magne Havnå** (16. lokakuuta 1963 – 29. toukokuuta 2004) oli norjalainen raskaansarjan ammattilaisnyrkkeilijä ja WBO-liiton alemman raskaansarjan maailmanmestari.

Vuonna 1986 ammattilaiskehiin siirtynyt Havnå voitti MM-tittelin Boone Pultzilta toukokuussa 1990 ja puolusti vyötään kahdesti menestyksekkäästi. Hän lopetti uransa vuonna 1993 hävittyään Roger McKenzielle teknisellä tyrmäyksellä.

## Kuolema
Havnå kuoli 29. toukokuuta 2004 veneilyonnettomuudessa. Hän oli kuollessaan 40-vuotias.

## Lähteet
Agora (Thessaloniki)

**Agora** (, ”Antiikin agora”) tai **Roomalainen forum** on roomalaisaikainen agora eli forum Thessalonikissa Kreikassa. Sen arkeologinen alue sijaitsee kaupungin keskustassa lähellä Pyhän Demetrioksen kirkkoa. Sitä reunustavat kadut Filíppou, Agnóstou Stratiótou, Olýmpou ja Makedonikís Amýnis.

Agoran rakentaminen alkoi ilmeisesti 100-luvun lopulla. Se rakennettiin varhaisemman agoran paikalle. Tämä agora oli rakennettu varhaisella keisariajalla ensimmäisen vuosisadan eaa. lopulla tai ensimmäisellä vuosisadalla jaa., jolloin Rooman provinsseihin rakennettiin paljon samanlaisia forumeita. Agora toimi kaupungin poliittisena, kaupallisena, yhteiskunnallisena ja uskonnollisena keskuksena. Roomalaiseen tapaan se sijaitsi linnoitetun kaupungin keskellä kahden pääkadun risteyksessä.

Agora oli suorakulmion muotoinen ja sen sivujen pituudet olivat 146 × 97 metriä. Se oli reunustettu kaikilta paitsi pohjoislaidalta stoilla eli pylväshalleilla sekä muilla julkisilla rakennuksilla, mukaan lukien kylpylä ja rahapaja. Agoran itälaidalla oli odeion eli musiikkiteatteri, johon mahtui 2&nbsp;000–2&nbsp;500 kuulijaa. Länsilaidan stoaa kutsuttiin Kupariseppien stoaksi, koska siellä työskenteli lukuisia käsityöläisiä. Läheinen Chalkéonin kirkko on saanut nimensä siitä.

Alueen arkeologiset kaivaukset alkoivat vuonna 1966. Nykyisin esiin on kaivettu lähinnä alueen itä- ja etelälaidan rakennusten raunioita.

## Lähteet

## Aiheesta muualla
Galeriuksen kaari

**Galeriuksen kaari** () on Thessalonikissa Kreikassa sijaitseva roomalaisaikainen kaari. Se on yksi Thessalonikin maamerkeistä ja sijaitsee kaupungin keskustassa Egnatía- ja Dimitríou Goúnari -katujen risteyksessä. Kaari tunnetaan kaupungissa myös nimellä *Kamára* (Καμάρα, ”Kaari”).

Kaari on rakennettu 200-luvun lopussa tai 300-luvun alussa. Sen rakennutti keisari Galerius, josta kaari on saanut myös nimensä. Rakentamisella juhlistettiin Galeriuksen voittoa Sassanidien Persiasta vuonna 297. Kaari oli osa suurempaa rakennuskokonaisuutta, johon kuuluivat myös muun muassa Galeriuksen palatsi, Rotunda ja hippodromi. Kaaren tarkoitus oli yhdistää palatsi kaaren ali kulkeneeseen tiehen.

Kaaressa oli kahdeksan pylvästä, jotka muodostivat kolme kaarta. Kaarista keskimmäinen oli suurin ja sen leveys oli 9,7 metriä ja korkeus 12,5 metriä. Sitä reunustaneet neljä pylvästä kannattivat kupolin muotoista kattoa. Keskimmäisen kaaren kummallakin puolella oli pienemmät kaaret, joiden kummankin leveys oli 4,8 metriä ja korkeus 6,5 metriä. Nykyisin alkuperäisestä kahdeksasta pylväästä on jäljellä kolme, ja kaarista kaksi eli suurin ja toinen pienemmistä. Kaari oli koristeltu reliefeillä, jotka esittivät Galeriuksen sotavoittoja ja niiden juhlintaa sekä Roomaa tuolloin hallinnutta tetrarkiaa (Galerius, Diocletianus, Maximianus ja Constantius). Koristelusta osa on säilynyt.

## Lähteet

## Aiheesta muualla
Galeriuksen palatsi

**Galeriuksen palatsi** () oli roomalaisaikainen palatsi Thessalonikissa Kreikassa. Sen arkeologinen alue sijaitsee kaupungin keskustassa.

Palatsi rakennettiin noin vuonna 300. Sen rakennutti keisari Galerius, joka oli yksi Rooman tetrarkian keisareista ja piti Thessalonikia hallintopaikkanaan. Palatsi liittyi suurempaan rakennuskokonaisuuteen, johon kuuluivat myös muun muassa niin kutsutut Rotunda ja Galeriuksen kaari sekä hippodromi.

Palatsista on kaivettu esiin merkittävä osa Plateía Navarínou ja Dimitríou Goúnari -katujen alueella. Löydöksiin kuuluu muun muassa mosaiikkilattioin koristettuja huoneita, peristyylipiha sekä suurikokoisia seinien osia. Alueen lounaisosassa on suuri kahdeksankulmainen rakennus, jonka halkaisija on noin 30 metriä. Sitä käytettiin joko temppelinä tai jonkinlaisena valtaistuinsalina. Palatsin itäpuolella oli 400–500 metriä pitkä hippodromi, jota ei kuitenkaan ole kaivettu esiin. Siitä on kuitenkin tehty joitakin löydöksiä.

Raunioita on kunnostettu vuodesta 1994.

## Lähteet

## Aiheesta muualla
Lankjärvi

**Lankjärvi** tai myös **Langjärvi**  on Varsinais-Suomessa Laitilan Soukaisten kylässä sijaitseva järvi, joka kuuluu Sirppujoen vesistöön.

## Maantiede
Järven pinta-ala on 24 hehtaaria ja se on 1,6 kilometriä pitkä ja 200 metriä leveä. Järven muoto on pitkä, kapea ja hieman kaareva. Siihen laskee neljä metsäojaa ja yksi pelto-oja. Järven luusua sijaitsee järven etelärannalla, josta saa alkunsa 3,8 kilometriä pitkä laskuoja, joka alkaa Pollinkurkunojana ja jatkaa alempana Pihajokena ja yhtyy lopulta Sirppujokeen Laitilan pohjoispuolella.

Järvellä on 4,4 kilometriä rantaviivaa ja sen ranta on pääosin kallio- ja moreenipohjaista metsämaastoa. Rannoille on rakennettu runsaasti loma-asuntoja, joille johtaa tiet Laitilasta. Lankjärvellä on yleinen uimaranta.

## Historia
Vuoden 1855–1856 Kalmbergin kartastossa järven nimeksi kirjoitettiin "Pitkäjärvi". Se oli kartan mukaan tuolloin asumaton järvi.

## Lähteet
Aksel Hennie

**Aksel Hennie** (s. 29. lokakuuta 1975 Oslo) on norjalainen näyttelijä, ohjaaja ja käsikirjoittaja.

Vuonna 2005 Hennie sai parhaan ohjauksen Amanda-palkinnon elokuvasta *[[Uno (elokuva)|Uno]]*.

## Valikoitu filmografia
* *[[Hawaii, Oslo]]* (2004)
* *[[Uno (elokuva)|Uno]]* (2004) – myös ohjaus ja käsikirjoitus
* *[[Max Manus (elokuva)|Max Manus]]* (2008)
* *[[Age of Heroes]]* (2011)
* *[[Headhunters (elokuva)|Headhunters]]* (2011)
* *[[Hercules (vuoden 2014 elokuva)|Hercules]]* (2014)
* *[[24 – Lontoo]]* (2014, TV-sarja)
* *[[Last Knights]]* (2015)
* *[[Yksin Marsissa (elokuva)|Yksin Marsissa]]* (2015)
* *[[The Cloverfield Paradox]]* (2018)
* *[[White Wall]]* (2020, TV-sarja)
* *[[Sisu (elokuva)|Sisu]]* (2023)

## Aiheesta muualla
*
Profeetta Elian kirkko (Thessaloniki)

**Profeetta Elian kirkko** () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Kirkko on rakennettu 1300-luvun jälkimmäisellä puoliskolla varhaisempien bysanttilaisen ajan rakennusten paikalle niiden tuhouduttua vuonna 1342. Se on kunnostettu vuosina 1956–1961. Kirkko sijaitsee kukkulalla Thessalonikin Áno Pólissa (Yläkaupunki). Ristinmuotoinen, kupolilla varustettu kirkko on rakennettu athosvuoren kirkkojen tyyliin ja sen koristelussa on muun muassa serbialaisen koulukunnan ikonografian vaikutteita.

## Lähteet

## Aiheesta muualla
Torgeir Bryn

**Torgeir Bryn** (s. 8. elokuuta 1964 Oslo) on norjalainen entinen koripalloilija, pelipaikaltaan sentteri.

Bryn on ainoa norjalainen NBA:ssa pelannut koripalloilija. Hän pelasi kolme ottelua Los Angeles Clippersissä kaudella 1989–1990. Hän palasi takaisin Eurooppaan vuonna 1993, ja lopetti uransa lopullisesti 45-vuotiaana vuonna 2010.

Bryn on pelannut eniten otteluita (111) Norjan maajoukkueessa.

## Lähteet
Triandría

**Triandría** () on Kreikan kaupunki sekä samanniminen Thessalonikin kunnan kunnallisyksikkö (Δημοτική Ενότητα Τριανδρίας, *Dimotikí Enótita Triandrías*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 9&nbsp;986 (vuonna 2011).

Triandrían kaupunki sijaitsee noin kolme kilometriä Thessalonikin keskustasta kaakkoon ja se on Thessalonikin esikaupunkialuetta. Kaupunki on saanut nimensä, suomeksi ”Triumviraatti”, Thessalonikissa ensimmäisen maailmansodan aikana toimineen niin kutsutun kansallisen puolustuksen hallituksen kolmesta johtajasta, jotka olivat Elefthérios Venizélos, Pávlos Kountouriótis ja Panagiótis Dagklís. Triandría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thessalonikin kuntaan.

## Lähteet

## Aiheesta muualla
Pyhien apostolien kirkko (Thessaloniki)

**Pyhien apostolien kirkko** () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Kirkko on rakennettu vuonna 1310. Se oli alun perin Neitsyt Marialle omistetun luostarin pääkirkko (*[[katholikon]]*). Rakennus muutettiin osmanivallan aikana moskeijaksi ja sen seinämaalaukset peitettiin. Maalausten kunnostus suoritettiin vuosina 1926–2002. Malliltaan kirkko on risti neliössä.

## Lähteet

## Aiheesta muualla
N-metyyliformanilidi

**N-metyyliformanilidi** (C8H9NO) on aromaattinen amideihin kuuluva orgaaninen yhdiste. Huoneenlämpötilassa se on väritöntä nestettä. Yhdistettä käytetään orgaanisissa synteeseissä.

## Valmistus ja käyttö
N-metyyliformanilidia valmistetaan tyypillisesti hyvällä, noin 93&ndash;97, saannolla N-metyylianiliinin ja muurahaishapon välisellä reaktiolla. Yhdistettä voidaan valmistaa myös hapettamalla N,N-dimetyylianiliinia mangaanidioksidilla.

N-metyyliformanilidia käytetään orgaanisissa synteeseissä. Yhdistettä voidaan käyttääs aromaattisten aldehydien valmistamiseen fosforyylikloridin kanssa Vilsmeier–Haack-reaktiolla ja lisäksi yhdiste muodostaa aldehydiejä reagoidessaan eräiden organometallireagenssien kuten Grignard-reagenssien ja organolitiumyhdisteiden kanssa. N-metyyliformamidia voidaan käyttää myös heterosyklisten yhdisteiden, kuten N-metyylikinoliniumsuolojen, valmistamiseen sen ja karbonyyliyhdisteiden tai enoliesterien välisellä reaktiolla.

## Lähteet
Pyhän Nikolaos Orfanoksen kirkko

**Pyhän Nikolaos Orfanoksen kirkko** () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Kirkko on rakennettu noin vuonna 1310–1320. Se oli alun perin Vlatádeksen luostarin alaisuudessa ja sen nimi liittyy joko kirkon alkuperäiseen rakennuttajaan tai Pyhän Nikolaoksen rooliin leskien ja orpojen suojelijana. Kirkko ja luostari oli toiminnassa läpi osmanivallan ajan. Kirkko on koristeltu lukuisin seinämaalauksin. Ne löydettiin ja kunnostettiin vuosina 1957–1960.

## Lähteet

## Aiheesta muualla
Pyhän Panteleimonin kirkko (Thessaloniki)

**Pyhän Panteleimonin kirkko** () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Kirkko on rakennettu 1200-luvun lopulla ja omistettu Pyhälle Panteleimonille. Se kuului alun perin Panagía Perivléptoksen (”Kaiken näkevän Neitsyt Marian”) luostariin, joka tunnettiin myös nimellä Isä Iisakin luostari. Kirkko sijaitsee aivan Thessalonikin keskustassa lähellä Rotundaa. Osmanivallan aikana noin vuonna 1568–1571 rakennus muutettiin moskeijaksi, ja se tunnettiin nimellä Ishakiyen moskeija (”Iisakin moskeija”). Kirkko on malliltaan risti neliössä. Kirkon alkuperäisistä seinämaalauksista on säilynyt osia.

## Lähteet

## Aiheesta muualla
Pyhän Panteleimonin kirkko

**Pyhän Panteleimonin kirkko** voi viitata muun muassa seuraaviin kirkkoihin:

* Pyhän Panteleimonin kirkko, Hanko, Suomi
* Pyhän Panteleimonin kirkko, Pietari, Venäjä
* Pyhän Panteleimonin kirkko, Thessaloniki, Kreikka
Rotunda (Thessaloniki)

**Rotunda** ( tai *Rotónda*) on roomalaisaikainen rakennus Thessalonikissa Kreikassa. Se on toiminut muun muassa kirkkona bysanttilaisella ajalla. Rakennus kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Rotunda on Thessalonikin vanhin säilynyt rakennus. Se valmistui keisari Galeriuksen aikana noin vuonna 306. Se rakennettiin alun perin joko Galeriuksen mausoleumiksi tai Zeuksen temppeliksi, mutta sitä ei koskaan käytetty sellaisena. Rakennus oli osa laajempaa arkkitehtoonista kokonaisuutta, johon kuuluivat myös muun muassa Galeriuksen palatsi, hippodromi sekä niin kutsuttu Galeriuksen kaari. Kristinuskon tultua valtionuskonnoksi rakennuksesta tehtiin kirkko joko 300-luvun lopulla tai 400-luvun puolessa välissä, riippuen siitä miten sen mosaiikit ajoitetaan. Samalla rakennukseen tehtiin suuria muutoksia. Kirkko omistettiin Pyhälle Yrjölle. Se toimi myös *Martyriumina*, jossa säilytettiin marttyyrien pyhäinjäännöksiä.

Osmanivallan aikana rakennus toimi moskeijana vuodesta 1590 tai 1591. Tuolloin siihen liitettiin minareetti ja sen mosaiikit peitettiin. Rakennus on vaurioitunut maanjäristyksissä vuosisatojen aikana, muun muassa 600-luvulla sekä vuonna 1978. Nykyään rakennus on museoitu.

Rotunda on nimensä mukaisesti rotunda eli ympyränmuotoinen rakennus. Sen pohjakaava on ympyrä ympyrässä. Rakennuksen halkaisija on 24,5 metriä ja suurin korkeus 29,8 metriä. Seinien paksuus on suurimmillaan 6,3 metriä. Kirkon mosaiikeista on säilynyt vain osia. Mosaiikkien yleisenä teemana vaikuttaa ollen Kristuksen toinen tuleminen. Apsiksen seinämaalaukset esittävät Kristuksen taivaaseenastumista. Rakennuksen yhteydessä oleva minareetti on Thessalonikin ainoa säilynyt.

## Lähteet

## Aiheesta muualla
Vapahtajan kirkko (Thessaloniki)

**Vapahtajan kirkko** (, ”Kaikkivaltiaan Vapahtajan Kristuksen kirkko”) eli *Kristuksen kirkastumisen kirkko* (Ναός Μεταμόρφωσης Σωτήρος, *Naós Metamórfosis Sotíros*) on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Kirkko on rakennettu noin vuonna 1350. Se on ollut alun perin omistettu Neitsyt Marialle ja siitä löydetyistä haudoista päätellen se on saattanut olla alun perin hautamuistomerkki. Kirkko omistettiin myöhemmin Kristuksen kirkastumiselle. Osmanivallan aikana kirkkoa ei muutettu moskeijaksi monien muiden kaupungin kirkkojen tavoin.

Pienikokoinen kirkko sijaitsee Thessalonikin keskustassa Egnatía- ja Palaión Patrón Germanoú -katujen risteyksessä lähellä Galeriuksen kaarta. Kirkko oli alun perin malliltaan neliönmuotoinen kahdeksankulmaisella kupolilla varustettu kirkko. Sen länsipään nartheks lisättiin vuonna 1936. Kirkon seinämaalaukset on tehty noin vuosina 1350–1370. Ne esittävät muun muassa Kristuksen taivaaseenastumista sekä Neitsyt Mariaa apostolien seurassa.

## Lähteet

## Aiheesta muualla
Pyhien apostolien kirkko

**Pyhien apostolien kirkko** voi viitata muun muassa seuraaviin kirkkoihin:

* Pyhien apostolien kirkko, Ateena, Kreikka
* Pyhien apostolien kirkko, Konstantinopoli, Bysantin valtakunta
* Pyhien apostolien kirkko, Thessaloniki, Kreikka

## Katso myös

* Kahdentoista apostolin kirkko
Pyhän Katariinan kirkko (Thessaloniki)

**Pyhän Katariinan kirkko** () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Kirkko on rakennettu vuonna 1320. Rakennus toimi osmanivallan aikana moskeijana ja tunnettiin nimellä Yakup Pashan moskeija. Kirkkorakennus kunnostettiin vuosina 1946–1951. Kirkko sijaitsee Thessalonikin Áno Pólin (Yläkaupunki) luoteislaidalla. Se on koristeltu makedonialaista koulukuntaa edustavilla seinämaalauksilla.

## Lähteet

## Aiheesta muualla
Vlatádeksen luostari

**Vlatádeksen luostari** () on bysanttilaisaikainen ortodoksinen luostari Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.

Luostari on perustettu noin vuonna 1351–1354. Vanhin maininta luostarista on vuodelta 1400 nimellä Pantokratorin (Kaikkivaltiaan) luostari. Nykyinen nimi, monikkomuoto Vlatádes, viittaa sen kahteen perustajaan, jotka olivat Dorotheos ja Markos Vlat(t)is. Nykyisin luostari kunnioittaa perustajana Anna Palaiologinaa ja Andronikos III:ta, koska se perustettiin näiden luvalla. Luostari sijaitsee Thessalonikin Áno Pólissa (Yläkaupunki) lähellä Heptapyrgionin linnoitusta. Legendan mukaan paikka on sama, jossa apostoli Paavali olisi opettanut ollessaan kaupungissa.

Luostari jatkoi toimintaansa keskeytyksettä läpi osmanivallan ajan, vaikkakin sen kirkko ilmeisesti muutettiin joksikin aikaa moskeijaksi 1400-luvun alussa. 1500-luvun alussa luostarissa säilytettiin Gregorios Palamaksen pyhäinjäännöksiä, kunnes ne siirrettiin Pyhän Gregorios Palamaksen katedraaliin. Nykyään Vlatádeksen luostari on kaupungin ainoa bysanttilaisaikainen luostari, joka on edelleen käytössä.

## Lähteet

## Aiheesta muualla
Daniel Jones

**Daniel Jones** tai **Danny Jones** on muun muassa seuraavien henkilöiden nimi:

*Daniel Webster Jones (1839–1918), yhdysvaltalainen poliitikko
*Daniel Jones (1881–1967), brittiläinen foneetikko
*Daniel Jones (s. 1973), australialainen muusikko ja musiikkituottaja, Savage Garden -yhtyeen jäsen
*Danny Jones (s. 1986), brittiläinen laulaja ja kitaristi
*Danny Jones (1986–2015), walesilainen rugby league -pelaaja
*Daniel Jones (s. 1997), yhdysvaltalainen amerikkalaisen jalkapallon pelaaja
Jukka Hiltunen

**Jukka Hiltunen** (s. 16. huhtikuuta 1965 Jyväskylä) on suomalainen näyttelijä. Hän on opiskellut näyttelijäntyötä Tanskassa.

''Häräntappoase''-televisiosarjassa uransa aloittanut Hiltunen esiintyi vuonna 2002 Danny Boylen scifikauhuelokuvassa *[[28 päivää myöhemmin]]*, ja pääsi käyttämään muuten englanninkielisen elokuvan loppukohtauksessa suomea.

## Filmografia
*Häräntappoase (1989) Taala
*The Beach (2000) – Karl
*Blow Dry (2001)
*28 päivää myöhemmin (2002)
*Terrible Boy (2003)
*Nyheter i skärgården (2006)
*God in a Box (2015)
*Di Tre Re (2017)

## Lähteet

## Aiheesta muualla
*
Oksprenololi

**Oksprenololi** (*Trasicor*) on beetasalpaaja. Se on lääke, jota käytetty sydän- ja verisuonisairauksiin. Vaikutustyypiltään oksprenololi on epäselektiivinen. Lääkettä on ollut saatavilla 20, 40 ja 80 mg vahvuisina lääketableteina sekä infuusioliuoksen kuiva-aineena (2 mg/lääkeampulli), joka annetaan iv.-muodossa tiputuksena. Lääkeainetta on valmistanut *Ciba*-yhtiö, myöhemmin valmistajan nimeksi on tullut *Ciba-Geigy*.

Oksprenololin kemiallinen kaava on C15H23NO3, moolimassa 265,348&nbsp;g/mol ja CAS-numero 6452-71-7.

Oksprenololin käyttöindikaatiot eli hoitoaiheet ovat:
*angina pectoris
*takykardiat
*sydämen arytmiat
*ekstrasystolit
*mahdolliset muunlaiset rytmihäiriöt, kuten esimerkiksi digitalismyrkytystiloissa: jolloin oksprenololi toimii vastamyrkkynä edelliselle
*nukutuksessa anestesia-aineiden vastamyrkkynä sekä keinotekoisessa hypotermiassa leikkaussalikäyttöön liittyvänä (lääke nimittäin laskee sydämen syketaajuutta sekä verenpainetta)

## Lähteet
*1976 Lääkevalmisteet – Pharmaca Fennica, PF-76. Lääketeollisuusyhdistys ry. sekä Lääketuojat ry. Helsinki, 1976. Painopaikka Länsi-Suomi Oy, Rauma.

### Viitteet

## Aiheesta muualla
*PubChem: Oxprenolol 
*DrugBank: Oxprenolol 
*Kyoto Encyclopedia of Genes and Genomes (KEGG): Oxprenolol
Neil Taylor

**Neil John Taylor** (s. 7. helmikuuta 1989 St Asaph) on walesilainen jalkapalloilija, joka on urallaan edustanut Englannin sarjoissa pelaavia Wrexhamia, Swansea Cityä ja Aston Villaa. Englannin Valioliigassa hän on pelannut 146 ottelua. Vasenjalkainen Taylor on pelipaikaltaan vasen laitapuolustaja. Hän on pelannut Walesin maajoukkueessa vuosina 2010–2019.

## Ura
### Seurajoukkueura
Taylorin kasvattajaseura on Wrexham FC, jonka edustusjoukkueessa konferenssissa ja Kakkosliigassa hän pelasi vuosina 2007–2010. Otteluita kertyi yhteensä 75 ja maaleja kolme.

Heinäkuussa 2010 Taylor siirtyi Mestaruussarjan Swansea Cityyn, joka nousi Taylorin ensimmäisen kauden päätteeksi korkeimmalle sarjatasolle Valioliigaan. Taylor debytoi Valioliigassa elokuussa 2011 Wigan Athleticia vastaan. Ensimmäisellä Valioliiga-kaudellaan hän pelasi 36 ottelua. Taylor voitti Swansean kanssa kaudella 2012–2013 Liigacupin ja joukkue sai tämän myötä kaudeksi 2013–2014 paikan Eurooppa-liigaan, jossa Taylor pelasi neljä ottelua.

Tammikuussa 2017 Taylor siirtyi Aston Villan joukkueeseen. Hän pelasi mestaruussarjassa 14 ottelua kevätkaudella 2017, 29 ottelua kaudella 2017–2018 sekä 31 ottelua ja lisäksi neljä nousukarsintaottelua kaudella 2018–2019. Valioliigassa hän pelasi 14 ottelua kaudella 2019–2020 ja yhden ottelun kaudella 2020–2021.

### Maajoukkueura
Taylor on edustanut Walesia nuorten tasolla alle 17-, alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2010 ystävyysottelussa Kroatiaa vastaan. Hän pelasi EM-kilpailuissa 2016 täydet minuutit välieriin edenneen Walesin kaikissa kuudessa ottelussa. Hän on pelannut Walesin maajoukkueessa kaikkiaan 43 ottelua ja tehnyt niissä yhden maalin. Vuonna 2012 Taylor kuului Ison-Britannian joukkueeseen kesäolympialaisissa Lontoossa pelaten kaikissa joukkueen neljästä ottelusta.

## Muuta
Halutessaan Taylor olisi voinut edustaa Walesin sijaan Intiaa. Hänelle avautui tuo mahdollisuus, sillä hänen äitinsä on syntynyt Kalkutassa, Intiassa.

## Lähteet
Mesopaussi

**Mesopaussi** on ilmakehän rajakerros, joka sijaitsee mesosfäärin ja termosfäärin välissä 80–90 kilometrin korkeudessa. Mesopaussissa on pakkasta noin sata astetta, ja se onkin ilmakehän kylmin kerros. Sen yläpuolella termosfäärissä lämpötila alkaa jälleen nousta.

## Lähteet
Energiateollisuus (järjestö)

**Energiateollisuus ry (ET)** on suomalainen vuonna 2004 perustettu energia-alan elinkeino- ja työvoimapoliittinen etujärjestö. Sen toimialaan kuuluvat sähkökauppaan, -verkkoon ja -tuotantoon sekä kaukolämpöön ja energia-alan palvelutuotantoon ja työmarkkinoihin liittyvät asiat.

Energiateollisuudella on 280 varsinaista jäsentä ja 60 yhteistoimintajäsentä. Se on Elinkeinoelämän keskusliiton jäsenjärjestö.

## Lähteet

## Aiheesta muualla
* Energiateollisuus ry:n verkkosivut
Evangelístrian kirkko

**(Panagía) Evangelístrian kirkko** (, ”Neitsyt Marian ilmestyksen kirkko”) voi viitata seuraaviin kirkkoihin Kreikassa:

* Evangelístrian kirkko, Mystras
* Evangelístrian kirkko, Tínos
Methóni

**Methóni** () voi viitata seuraaviin paikkoihin Kreikassa:

* Methóni, kylä ja Pýlos-Néstoraksen kunnan kunnallisyksikkö Messenian alueyksikössä
* Methóni, kylä ja Pýdna-Kolindróksen kunnan kunnallisyksikkö Pierian alueyksikössä

## Katso myös

* Methone, antiikin aikaisia paikkoja ja muita merkityksiä
Riitta Örö

**Brita Johanna (Riitta) Örö** (vuoteen 1942 **Öhrling**; 24. helmikuuta 1920 Varkaus – 8. elokuuta 2005 Helsinki) oli suomalainen diplomaatti. Hänestä tuli Suomen ensimmäinen suurlähettilääksi diplomaattiuran kautta edennyt nainen, kun hänet nimitettiin Suomen Intian-suurlähettilääksi 1. lokakuuta 1974. Suomen kaikkein ensimmäinen naissuurlähettiläs oli vuonna 1958 Norjaan nimitetty Tyyne Leivo-Larsson, joka oli taustaltaan poliitikko.

Örön vanhemmat olivat uittopäällikkö, insinööri Werner Ferdinand Öhrling ja Tyyni Johanna Peltola. Hän vietti nuoruusvuotensa Rovaniemellä, jota hän piti myöhemminkin kotikaupunkinaan. Örö pääsi ylioppilaaksi 1939 ja opiskeli Helsingissä valmistuen ekonomiksi 1944 sekä valtiotieteen kandidaatiksi 1956. Örö oli aluksi valtioneuvoston kanslian notaarina 1953–1956 ja sen jälkeen tasavallan presidentin linnan toimistosihteerinä vuosina 1956–1959. Tässä tehtävässä Örö ystävystyi presidentti Urho Kekkosen ja rouva Sylvi Kekkosen kanssa. Örön arkistoa säilytetään Urho Kekkosen arkistossa Orimattilassa.

Örö oli Suomen ulkoministeriön palveluksessa avustajana, lähetystösihteerinä ja lähetystöneuvoksena muun muassa Etelä-Afrikassa, Itävallassa, Unkarissa, Alankomaissa ja Isossa-Britanniassa vuosina 1960–1974. Tämän jälkeen hän oli Suomen Intian-suurlähettiläänä vuosina 1974–1979 ja samalla myös lähettiläänä Bangladeshissa, Nepalissa, Singaporessa ja Sri Lankassa. Örö toimi sitten vielä Suomen Perun-suurlähettiläänä 1983–1986. Hän sai lähetystöneuvoksen arvonimen 1969.

## Lähteet
Abborren-luokka

**Abborren-luokka** oli Ruotsin merivoimien kuuden aluksen muodostama sukellusveneluokka. Luokan alukset olivat alun perin U1-luokan aluksia, jotka modernisoitiin 1960-luvulla.

1960-luvulla U1-luokka oli kaksikymmentävuotta vanha, mutta merivoimat todisti luokan olevan edelleen modernisoitavissa. Modernisointi toteutettiin 1962-1964, minkä jälkeen ne luokiteltiin rannikkosukellusveneiksi (). Modernisoitaessa aluksen runkorakennetta virtaviivaistettiin kuten Yhdysvaltain laivaston GUPPY-hankkeessa, millä pyrittiin parantamaan vedenalaista suorituskykyä. Ruotsin merivoimien tavoite poikkesi kuitenkin Yhdysvaltain laivaston tavoitteesta, koska sukellusveneille oli suunniteltu ainoastaan yksi tehtävä eli vieraiden sukellusveneiden torjunta.

Alusten keulaan asennettiin suuret kaikuluotaimet ja rungon takaosan painolastitankkiin erityisesti suunniteltu pyörivä kasetti sukellusveneidentorjuntatorpedoille. Laukaistaessa torpedo siirrettiin jommankumman laukaisuluukun kohdalle, minkä auettua torpedo ui mereen noin 30 asteen kulmassa runkoon nähden. Toteutus edellytti koko takarungon uudelleen suunnittelua, jolloin alkuperäiset perässä olleet torpedoputket poistettiin ja alusten voimanlähteeksi tuli ainoastaan yksi akseli. Aluksilla oli kaikkiaan kaksitoista lankaohjattua TP40-torpedoa.

## Alukset

## Lähteet
*
*

### Viitteet
Isopapuanrastas

**Isopapuanrastas** (*Amalocichla sclateriana*) on pensassieppojen heimoon kuuluva varpuslintu.

## Levinneisyys
Isopapuanrastasta tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi.

## Lähteet
Sulvan kirkko

**Sulvan kirkko** on  Mustasaaren Sulvaan  1783–1786 rakennettu kustavilaista uusklassismia edustava puinen torniton pitkäkirkko. Kirkon suunnitteli Johan Elfström. Runkohuoneessa on keskiakselilla kaksi vastakkaista kapeaa runkohuoneen korkuista kylkiäistä, joissa on laakea satulakate. Runkohuoneen katto on päädyistä aumattu, katolla on karniisikattoinen kattoratsastaja. Ulkoseiniä jäsentävät vaakalaudoitetut pilasterit, ikkunat ovat pyörökaariset. Sisäkatteena on puinen tynnyriholvi. Kirkkoa on korjattu vuosina 1874, 1886, 1901, 1921, 1933 ja 1963, peruskorjaus tehtiin 1954. Erillinen puinen Carl Axel Setterbergin suunnittelema kellotapuli on rakennettu 1870, sen kellot ovat  vuosilta 1726 ja 1858. Kirkon pinta-ala on 343 neliötä ja siellä on istumapaikkoja 700 hengelle.  Kirkon 23-äänikertaiset urut on valmistanut Oy Kangasalan Urkutehdas Ab vuonna 1983. Aiemmat urut olivat 14 + 3 -äänikertaiset, jotka valmisti Gebrüder Rieger 1942. Julkisivu on Jens Zachariassenin uruista vuodelta 1875.

Kirkossa on neliosainen alttarilaite, jota pidetään barokin kansanomaisen puunveiston ehkä merkittävimpänä taideteoksena Suomessa.  Puunleikkaaja, rakennusmestari Måns Jonsson Granlund teki alttarilaitteen Hudiksvallin kirkkoon 1696, se ostettiin Ruotsista 1769.  Alttarilaitteeseen liittyvät taulut *Ehtoollinen*, *Ristiinnaulittu* ja *Ylösnousemus* ovat Dionysius Möuchhovenin 1696 maalaamia.

## Kuvia

Tiedosto:Solf kyrka 03.jpg|Alttari.
Tiedosto:Solf kyrka 04.jpg|alt=
Tiedosto:Solf kyrka 05.jpg|alt=
Tiedosto:Solf kyrka 07.jpg|alt=
Tiedosto:Solf kyrka 06.jpg|Kellotapuli.
Tiedosto:Sulva 1918 muistomerkki 1.jpg|Sulvan kirkon Vapaussodan muistomerkki kesällä 2010.
Tiedosto:Sulva 1kirkko mm.JPG|Sulvan ensimmäisen kirkon muistomerkki kesällä 2010.


## Lähteet
Methone

**Methone** () voi viitata seuraaviin:

* Methone, kreikkalaisessa mytologiassa yksi alkyonideista
* Methone, Saturnuksen kuu

* Methone, antiikin aikainen kaupunki Magnesiassa Thessaliassa
* Methone, antiikin aikainen kaupunki Pieriassa Makedoniassa
* Methana eli Methone, antiikin aikainen kaupunki Argoliissa
* Mothone eli Methone, antiikin aikainen kaupunki Messeniassa

## Katso myös

* Methóni, nykyisiä paikkoja
Jouppila

**Jouppila** voi tarkoittaa seuraavia:

;paikkoja:

* Jouppila, Seinäjoen kaupunginosa
* Jouppilanvuori, maastonkohouma Seinäjoen Jouppilassa
* Jouppila, kylä Ilmajoella

;suomalaisia henkilöitä:

* Antti Jouppila (s. 1949), kiekonheittäjä, Kauko Jouppilan poika
* Eerika Jouppila (s. 1993), trampoliinivoimistelija
* Jaakko Jouppila (1923–1950), kuulantyöntäjä
* Jussi Jouppila (s. 1945), kuulantyöntäjä, Kauko Jouppilan poika
* Kauko Jouppila (1921–2012), kiekonheittäjä, Jaakko Jouppilan veli 
* Pentti Jouppila (s. 1941), lääkäri ja emeritusprofessori
* Riitta Jouppila (o.s. *Liukko*, s. 1940), lääkäri, emeritaprofessori ja poliitikko, Pentti Jouppilan puoliso
Euophrys omnisuperstes

**Euophrys omnisuperstes** on Himalajan vuoristossa elävä hyppyhämähäkkeihin kuuluva hämähäkki. *E. omnisuperstes* elää kaikista eläimistä korkeimmalla ja niitä on löydetty jopa 6&nbsp;700 metrin korkeudelta merenpinnasta ja Mount Everest -vuorelta. Sen ainoa ravinnonlähde ovat hyönteiset, joita tuuli tuo alemmilta alueilta.

## Lähteet
Karjalan Kopla

**Karjalan Kopla** oli joensuulainen jääkiekkojoukkue, joka pelasi vuoteen 2020 asti II-divisioonassa. Joukkue perustettiin vuonna 2011 nimellä **Kiekkokopla** ja 2018 se vaihtoi nimensä Karjalan Koplaksi. Kiekkokopla pelasi Suomi-sarjassa kausilla 2015–2016 ja 2016–2017.

## Joukkueessa pelanneet pääsarjakiekkoilijat

* Juuso Akkanen
* Matej Bača
* Otto Blomqvist
* Pavel Brendl
* Jesse Jyrkkiö
* Roope Hämäläinen
* Keni Karalahti

* Matti Koistinen
* Petri Lammassaari
* Sami Mutanen
* Mika Mäkiaho
* Tomáš Netík
* Juuso Oinonen
* Hannu Pikkarainen

* Jesse Ryhänen
* Meeri Räisänen
* Iiro Vehmanen
* Juha Virtanen

## Lähteet

## Aiheesta muualla
*Karjalan Koplan kotisivut
Norjan koripallomaajoukkue

**Norjan koripallomaajoukkue** edustaa Norjaa koripallon kansainvälisissä turnauksissa.

Norja pelasi ensimmäisen maaottelunsa vuonna 1966 Islantia vastaan. FIBA:an maa liittyi kahta vuotta myöhemmin.

Norja on Valko-Venäjän ja Slovakian jälkeen Euroopan kolmanneksi väkirikkain valtio, joka ei ole koskaan selvinnyt koripallon arvokisojen lopputurnaukseen.

## Tunnettuja pelaajia
* Torgeir Bryn, ainut NBA:ssa pelannut norjalainen, eniten maaotteluita Norjan paidassa (111).

## Menestys arvokilpailuissa
**Olympialaiset**

* 1936–1964: ei kansallista edustusta.
* 1968: ei osallistunut.
* 1972: ei osallistunut.
* 1976: ei osallistunut.
* 1980: ei läpäissyt karsintoja.
* 1984: ei osallistunut.
* 1988: ei läpäissyt karsintoja.
* 1992: ei osallistunut.
* 1996: ei osallistunut.

* 2000: ei osallistunut.
* 2004: ei osallistunut.
* 2008: ei osallistunut.
* 2012: ei osallistunut.
* 2016: ei osallistunut.
* 2020: ei osallistunut.
* 2024: ei osallistunut.
* 2028: 

**Maailmanmestaruuskilpailut**

* 1950–1967: ei kansallista edustusta.
* 1970: ei osallistunut.
* 1974: ei osallistunut.
* 1978: ei osallistunut.
* 1982: ei läpäissyt karsintoja.
* 1986: ei osallistunut.
* 1990: ei läpäissyt karsintoja.
* 1994: ei läpäissyt karsintoja.

* 1998: ei läpäissyt karsintoja.
* 2002: ei läpäissyt karsintoja.
* 2006: ei osallistunut.
* 2010: ei osallistunut.
* 2014: ei osallistunut.
* 2019: ei osallistunut.
* 2023: ei osallistunut.
* 2027: 

**Euroopan-mestaruuskilpailut**

* 1935–1967: ei kansallista edustusta.
* 1969: ei osallistunut.
* 1971: ei osallistunut.
* 1973: ei osallistunut.
* 1975: ei osallistunut.
* 1977: ei osallistunut.
* 1979: ei läpäissyt karsintoja.
* 1981: ei läpäissyt karsintoja.
* 1983: ei osallistunut.
* 1985: ei läpäissyt karsintoja.
* 1987: ei läpäissyt karsintoja.
* 1989: ei läpäissyt karsintoja.
* 1991: ei läpäissyt karsintoja.
* 1993: ei läpäissyt karsintoja.
* 1995: ei osallistunut.

* 1997: ei läpäissyt karsintoja.
* 1999: ei läpäissyt karsintoja.
* 2001: ei läpäissyt karsintoja.
* 2003: ei osallistunut.
* 2005: ei osallistunut.
* 2007: ei osallistunut.
* 2009: ei osallistunut.
* 2011: ei osallistunut.
* 2013: ei osallistunut.
* 2015: ei osallistunut.
* 2017: ei osallistunut.
* 2022: ei osallistunut.
* 2025: ei läpäissyt karsintoja.
* 2029: 

## Lähteet

## Aiheesta muualla
* Virallinen kotisivu
Krigsbarn

**Krigsbarn** eli sotalapset on norjalainen termi, jota käytetään Norjassa Saksan miehityksen aikana norjalaisten äitien ja saksalaisten sotilaiden välisistä suhteista syntyneistä lapsista. Monet heistä syntyivät niin sanotun Lebensborn-ohjelman kautta.

Saksassa jossa harjoitettiin rotupolitiikkaa norjalaisäitien ja saksalaissotilaiden lapsia pidettiin niin sanotusti ensiluokan arjalaisina. Saksan miehitysaikana osa suhteista syntyneistä lapsista sijoitettiin Lebensborn-klinikoille osana Heinrich Himmlerin eugeniikkaohjelmaa. Lebensborn-klinikoilla syntyi kirjanpitojen mukaan vähintään 8&nbsp;000, mutta heitä oli todennäköisesti vielä tätä lukemaa enemmän. Muut norjalaiset suhtautuivat puolestaan näissä suhteissa syntyneisiin lapsiin ennakkoluuloisesti. Sodan jälkeen myös tuhansia saksalaisten kanssa suhteissa olleita naisia vangittiin. Saksalaissuhteissa syntyneet lapset pyrittiin ensin lähettämään Saksaan, mutta tämä ei osoittautunut mahdolliseksi maan toisessa maailmansodassa kärsimien tuhojen takia. Lebensborn-klinikoiden lapset joutuivat lastenkoteihin tai suljettiin mielisairaaloihin. He joutuivat usein fyysisen ja seksuaalisen väkivallan kohteiksi.

Vielä pitkään sodan jälkeenkin monilla sotalapsilla on ollut ongelmia identiteettinsä kanssa ja he kokevat olevansa Norjalaisen yhteiskunnan ulkopuolella. Osa on ryhtynyt korvausten saamiseksi oikeustoimiin valtiota vastaan. Vuonna 2002 Norjan valtio maksoi Lebensborn-klinikoilla syntyneille korvauksia, joista suurimmat olivat 200&nbsp;000 kruunua tai noin 24&nbsp;000 euroa henkilöä kohden. Korvaussummat riippuivat siitä minkälaista syrjintää nämä olivat kokeneet. Norjan tuolloinen pääministeri pyysi uutena vuotena 2003 anteeksi sotalasten kohtelua.

## Lähteet

## Aiheesta muualla
*Krigsbarnforbundet
Juhani Tarna

**Juhani Tarna** (s. 1937 Kankaanpää) on suomalainen taidemaalari, jota pidetään yhtenä suomalaisen abstraktin taiteen uranuurtajista. Hän on myös toinen Kankaanpään taidekoulun perustajista. Hänen puolisonsa on taidemaalari Marja Tarna.

## Ura

Tarna opiskeli Taideteollisessa keskuskoulussa ja Vapaassa taidekoulussa 1956–1960 ja sen jälkeen Pariisin Académie de la Grande Chaumièressa vuonna 1964. Hän oli aikaisemmin vieraillut kaupungissa jo vuosina 1958 ja 1960, tutustuen Denise Renén galleriassa Victor Vasarelyn kineettisiin maalauksiin. Tarnan opettajina Vapaassa taidekoulussa olivat muun muassa Unto Pusa ja Sam Vanni sekä opiskelutovereina Tor Arne, Erkki Hienonen, Kauko Hämäläinen ja Seppo Kärkkäinen. Vielä 1950-luvun puolivälissä Tarna oli kiinnostunut populaarikulttuurista ja sarjakuvasta, mutta siirtyi taideopinnot aloitettuaan konstruktivismiin. 1960-luvun alussa Tarnan ja Kauko Räikkeen ympärille muodostui niin sanottu "Kankaanpään kolonia", joka ammensi vaikutteitaan kubismista ja konkretismista. Ensimmäisen yksityisnäyttelynsä Tarna piti 1962 Helsingissä taidegalleria Pinxissä. Vuonna 1965 Tarna ja Räike perustivat Kankaanpään taidekoulun, jonka johtajana hän toimi vuodet 1973–1980.

## Teoksia
Tarnan merkittäviin töihin lukeutuu muun muassa Porin teknillisen oppilaitoksen aulaan 1966 tehty seinämaalaus *Savuja*, joka on yksi harvoista täysin abstrakteista julkisista taideteoksista Suomessa. Vuonna 1956 hän alkoi piirtää kunnianhimoista suurkaupunkiin sijoittuvaa sarjakuvaa *Metropolis*, jota ei kuitenkaan milloinkaan julkaistu. Säilyneistä piirroksista koottiin vuonna 2013 Porin taidemuseon ja Kankaanpään kaupunginmuseon yhdessä toteuttama näyttely. Piirroksia on esillä myös Kankaanpään Galleriassa toukokuussa 2015.

## Kirjallisuutta
**Tarkoituksellinen taide*, Tampere, 1970.
**Näkö avaruudesta kuvaksi*, Lindström, Kankaanpää, 1980.
**Juhani Tarna: maalauksia 1957–1987* (toim. Esko Nummelin), Porin taidemuseo, Pori, 1988.
**Juhani Tarna: konkreettisesta aineettomaan – from concrete to immaterial* (toim. Matti Velhonoja), Vammalan kirjapaino, Vammala, 2000.
**Ihmisen miljöö: maalauksia ja piirustuksia – Human's view: drawings and paintings*, Messon, Kankaanpää, 2010.

## Lähteet
Natassia Malthe

**Linn Natassia Malthe** (s. 19. tammikuuta 1974 Oslo, Norja) on norjalainen näyttelijä ja malli.

## Ura

Malesialaiset sukujuuret äitinsä puolelta omaava Malthe opiskeli nuorempana balettia, josta hän siirtyi ensin teatterimusikaaleihin ja tämän jälkeen televisio- sekä elokuvarooleihin.

Malthe on näytellyt useissa Uwe Bollin ohjaamissa elokuvissa.

## Valikoitu filmografia
Kaaron Roima

**Kaaron Roima** (lyh. **KaaRo**) on vuonna 1979 perustettu raumalainen urheiluseura, joka tunnetaan erityisesti naisten koripallotoiminnastaan. Koripallon lisäksi seuralla on toimintaa yleisurheilussa, lentopallossa ja salibandyssä, ja sillä on yhteensä noin 500 jäsentä.

KaaRon menestyksekkäin ajanjakso koripallossa ajoittuu 2000-luvun ensimmäisen vuosikymmenen puoliväliin, jolloin seuran A-tytöt voittivat yllättäen ikäluokkansa SM-pronssia. Samana keväänä seura nousi junioripelaajillaan naisten I-divisioonaan, ja seuraavalla kaudella 2004–2005 KaaRolle myönnettiin paikka naisten SM-sarjaan. Seura ei kuitenkaan ottanut paikkaa vastaan taloudellisten resurssien puutteessa. Kyseisen sukupolven KaaRo-kasvateista Lotta Aaltonen ja Tiia Huuhka jatkoivat pelaajauriaan muissa joukkueissa menestyksekkäästi.

## Lähteet

## Aiheesta muualla
* Seuran kotisivut
Hossein Shahabi

**Hossein Shahabi** (حسین شهابی, 20. kesäkuuta 1967 Tabriz, Iran — 22. tammikuuta 2023 Karaj, Iran) oli  iranilainen elokuvaohjaaja, käsikirjoittaja ja elokuvatuottaja.

Shahabi sai klassisen musiikin korkeakoulutuksen Teheranin yliopistossa. Valmistuttuaan hän opetti musiikkia ja nastalikia useita vuosia. Hän aloitti uransa vuonna 1996 lyhytelokuvalla *Hundred Times Hundred*, joka toi hänelle parhaan elokuvan ja ohjaajan diplomit Iranin elokuvafestivaaleilla omistettu satavuotisjuhla.  Seuraavina vuosina hän teki useita lyhytelokuvia ja ohjasi useita TV-elokuvia, kuten *Valokuva* (2005) ja *Mehdin tähden* (2011). 

Hänen ensimmäinen laajan julkaisun saanut elokuvansa *Bright Day* (2013) kertoo lastentarhanopettajasta, joka lähtee etsimään murhan todistajaa pelastaakseen oppilaansa isän kuolemantuomiolta. Elokuva esitettiin ensimmäisen kerran Fajrin kansainvälisillä filmifestivaaleilla Teheranissa ja se sai kriitikoilta ja yleisöltä kiitosta. Elokuva palkittiin myös Mar del Platan elokuvajuhlilla erityismaininnalla. Hänen toinen elokuvansa *The Sale* (2014) kertoo naisesta, joka joutuu myymään kaiken omaisuutensa saadakseen miehensä pois vankilasta, joka on vangittu, koska ei ole maksanut myötäjäisiä toiselle vaimolleen.

## Filmografia
* *The cancer period* / **دوران سرطانی  **2016
* *The Sale* / حراج  **2014**
* *The Bright Day* / روز روشن ***2013 
* ''For the Sake of Mahdi'' / بخاطر مهدي  2012
* ''The Photo'' / ***عكس  2001
* *Wars and Treasure* / جنگ و گنج  **'2000

## Lähteet

## Aiheesta muualla

* 
* Iranian Movie Database 
* 19th Film Festival of Kerala
* 21st festival of vesoul 
* The cancer period
Norjan käsipallomaajoukkue

**Norjan käsipallomaajoukkue** edustaa Norjaa miesten kansainvälisissä käsipallo-otteluissa. Joukkuetta hallinnoi Norjan käsipalloliitto.

Maailmanmestaruuskilpailuissa Norja on selviytynyt lopputurnaukseen 17 kertaa ja EM-kilpailuissa 11 kertaa. MM-kilpailuissa joukkue on saavuttanut hopeaa vuosina 2017 ja 2019. EM-kilpailuissa joukkue saavutti ensimmäisen mitalinsa vuonna 2020 sijoittuessaan pronssille. Olympialaisissa Norja on pelannut vuosien 1972, 2020 ja 2024 kisoissa.

## Muuta
Norjan naisten käsipallomaajoukkue on yksi lajin menestyneimmistä.

## Lähteet
Vaalikauden 2015–2019 eduskunta

**Vaalikauden 2015–2019 eduskunta** valittiin vuoden 2015 eduskuntavaaleissa.

## Hallitustunnustelut
19. huhtikuuta 2015 pidettyjen eduskuntavaalien jälkeen suurimman puolueen Keskustan puheenjohtaja Juha Sipilä aloitti epäviralliset hallitustunnustelut vaaleja seuraavalla viikolla. 28. huhtikuuta eduskuntaryhmät nimesivät Sipilän virallisesti hallitustunnustelijaksi. 7. toukokuuta Sipilä ilmoitti, että hallitusneuvottelut aloitetaan Keskustan, Perussuomalaisten ja Kokoomuksen kanssa. Yhteensä puolueilla on 124 kansanedustajaa 200:sta.

## Hallitusneuvottelut
Hallitusneuvottelut aloitettiin 8. toukokuuta valtioneuvoston tiloissa Smolnassa. Tavoitteena oli muodostaa hallitus toukokuun aikana.

Perjantaina 8. toukokuuta hallitusohjelman taloudelliseksi perusteeksi sovittiin valtiovarainministeriön virkamiesten ennuste. Sen mukaan Suomen odotettavissa oleva lähivuosien talouskasvu on noin 1 prosentin luokkaa. Velkasuhteen kasvun lopettamiseksi julkista talouden meno–tulo-tasapainoa tulee parantaa 6 miljardia euroa vuoteen 2019 mennessä. Leikkauksista 4 miljardia tulisi valtiontalouteen ja 2 kuntatalouteen. Valtiontalouden leikkaukset tulee tehdä lähinnä menoja leikkaamalla, koska työllisyyssyistä kokonaisverotusta ei voi lisätä. Kuntataloudessa osa leikkauksista voidaan hoitaa vähentämällä kuntien velvoitteita. Tavoitteena myös kuntien osalta on, että kunnallisverotusta ei tarvitsisi nostaa. Neuvotteluissa sovittiin, että kokonaisveroastetta ei nosteta. Viikonloppuna puolueet toimivat lähinnä keskenään muiden muassa valiten edustajiaan työryhmiin.

Maanantaina 11.5. neuvottelut jatkuivat maahanmuutto-, EU- sekä ulko- ja turvallisuuspolitiikka-työryhmissä. Lisäksi yhteiskunnan kokonaiskuvaa ja visiota käsitteli strategiatyöryhmä, jonka perusteella muotoiltiin visio.

Tiistaina 12.5. samat 4 työryhmää jatkoivat neuvotteluja.

Keskiviikkona 13.5. julkistettiin neuvoteltu visio Suomelle vuodelle 2025 ja sen pohjalta viisi strategista tavoitetta vuosille 2015–2025. Näiden pohjalta neuvoteltiin vuosille 2015–2019 hallituskauden strategiset painopisteet ja myöhemmin näihin kuhunkin liittyvät kärkihankkeet. Strategiset painopisteet ja työryhmät ovat hyvinvointi, työ ja työllisyys, koulutus ja osaaminen, biotalous, toimintatavat, johtaminen, digitalisaatio, normien purku ja kokeilut. Näiden lisäksi työryhmät ovat aiheista kestävä julkinen talous ja sen alatyöryhmä: verotus, sisäinen turvallisuus sekä rakenneuudistukset (sote, valtion- ja aluehallinto, kuntien tehtävät). Maahanmuutto-, EU- sekä ulko- ja turvallisuuspolitiikka-työryhmien tulokset julkistettiin.

## Sipilän hallitus

Eduskuntavaalikauden hallitukseksi valittiin eduskunnan äänestyksessä Juha Sipilän enemmistöhallitus, johon kuului keskusta, kokoomus ja perussuomalaiset. Perussuomalaisten hajotessa sininen tulevaisuus jatkoi hallituksessa joka pysyi yhä enemmistöhallituksena, mutta kapeamman enemmistön turvin.

## Katso myös
*Luettelo vaalikauden 2015–2019 kansanedustajista

## Lähteet
Sale (täsmennyssivu)

**Sale** tai **Salé** voi tarkoittaa ainakin seuraavia:

* Sale, suomalainen S-ryhmään kuuluva kauppaketju
* Sale, antiikin aikainen kaupunki Traakiassa
* Sale, paikkakunta Traffordissa, Suur-Manchesterissa (aiemmin Cheshiressä), Englannissa
* Sale, kaupunki Victorian osavaltiossa, Australiassa
* Salé, kaupunki Marokossa
* Sale, sukunimenä:
** Chris Sale (s. 1989), yhdysvaltalainen baseballpelaaja
** Jamie Salé (s. 1977), kanadalainen taitoluistelija
** Richard Sale (1911–1993), yhdysvaltalainen elokuvaohjaaja ja -käsikirjoittaja
** Tony Sale (1931–2011), englantilainen sähköinsinööri, tietotekniikan laiteinsinööri ja IT-historioitsija
** Usman Sale (s. 1995), nigerialainen jalkapalloilija.
Särkyvää (Annika Eklundin kappale)

**Särkyvää** on vuonna 2003 ilmestynyt Annika Eklundin single. *[[Valoja ja varjoja]]* -albumilta julkaistun singlen nimikappale on coverversio Yö-yhtyeen hitistä vuodelta 2001.

## Lähteet